**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2016. DECEMBER 1-I RENDKÍVÜLI ÜLÉSÉRŐL.**

 **Határozatok:**

 **71/2016. (XII. 01.)**

 **72/2016. (XII. 01.)**

 **73/2016. (XII. 01.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. december 1-i rendkívüli üléséről.

Jelen vannak: Tóth Istvánné polgármester, Bogár István, Simon Viktória, Dormán Jenő,

 Patakiné Sümegi Mária Erzsébet képviselők,

 Fazekas István jegyző.

Távol volt: Sipos László, Vizlendvai László képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Fazekas Istvánt, hitelesítőknek pedig Dormán Jenő és Patakiné Sümegi Mária Erzsébet képviselőket.

Tóth Istvánné polgármester javaslatot tett az ülés napirendjére.

**N A P I R EN D:**

**1.** Zala Megyei Kormányhivatal vélemény kéréséről döntés

 Előadó: Tóth István Jánosné polgármester

 **2.**  Egyéb ügyek

A napirendi javaslatot a képviselőtestület tagjai egyhangúlag elfogadták.

1./ **Zala Megyei Kormányhivatal vélemény kéréséről döntés**

 Előadó: Tóth István Jánosné polgármester

Tóth Istvánné polgármester ismertette a Zala Megyei Kormányhivatal megkeresését. Elmondta, hogy egyeztetést történt a közös hivatalt fenntartó települések polgármestereivel és azon az állásponton vannak, hogy a hivatalt az igazgatási feladatok ellátására alkalmasnak tartják ha a kijelölés ide történik. A feladatra tekintettel Zalatárnok és Szentkozmadombja földrajzi elhelyezkedésére, a hozzájuk legközelebb eső településen a becsvölgyei kirendeltségen lehetne a feladatot ellátni.

Bogár István egyetért azzal, hogy nyitottnak kell lenni a két település ügyeinek rendezésére, de a meglévő társuláson belüli együttműködésre oda kell figyelni.

Szavazásra került sor, amelynek eredményeként a képviselőtestület egyhangúlag / 5 igen szavazattal a következő határozatot hozta:

**Teskánd Község Önkormányzata 71/2016.(XII.01.) számú határozata**

Teskánd Község Önkormányzat Képviselő-testülete döntése értelmében, amennyiben a Zala Megyei Kormányhivatal Zalatárnok és Szentkozmadombja községek vonatkozásában a Teskándi Közös Önkormányzati Hivatalt jelöli ki az igazgatási feladatok ellátására, testületünk – a teskándi, becsvölgyei, salomvári, kustánszegi, boncodföldei polgármesterek előzetesen egyezetett álláspontja szerint– a hivatalt a feladat ellátására alkalmasnak tartjuk és vállaljuk.

A feladatra tekintettel Zalatárnok és Szentkozmadombja községek földrajzi elhelyezkedésére, a hozzájuk legközelebb eső településen – Becsvölgyén – lévő kirendeltségen biztosítjuk.

2./ **Egyéb ügyek**

Tóth István Jánosné ismertette a konyhát üzemeltető Atroplusz Kft. ügyvezetőjével előzetesen folytatott tárgyalások eredményét. Eszerint lehetőség lenne az önkormányzat számára a teskándi iskolában található konyha felújítására. Jelenleg társadalmi vitán van egy pályázati lehetőség. Pályázatot csak az önkormányzat nyújthat be, erre oly módon lenne lehetőség, hogy a konyha üzemeltetését az önkormányzat visszavenné a vállalkozótól.

Patakiné Sümegi Mária Erzsébet. Valóban szükség lenne a konyha felújítására, jelenleg az önkormányzat vásárolja az élelmezést, ez a metodika változna-e ha az önkormányzat lenne az üzemeltető.?

Tóth István Jánosné a konyha felújításával egy korszerű melegítő konyhát alakítanának ki,így lehetőség lenne az étkező megnagyobbítására is. Mivel a konyha melegítő és nem főzőkonyhaként működne csak az üzemeltetés lenne az önkormányzat feladata.

Bogár István. A többi tulajdonostárs polgármester miként áll a konyha felújításhoz?

Tóth István Jánosné Természetesen volt már korábban is egyezetés velük, akkor kértünk egy írásbeli nyilatkozatot, hogy pályázat találása esetén nem zárkóznak el a felújítástól . Most majd egy újabb egyezetés követezik a részletekről

Több hozzászólás nem volt.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 72/2016.(XII.01.) számú határozata**

Teskánd Község Önkormányzata felhatalmazza a polgármestert a teskándi Csukás István Általános Iskolában található konyha felújítási munkáira a pályázatot előkészítse.

Tóth István Jánosné ismertette az üzemeltetésre vonatkozó határozati javaslatot

Szavazásra került sor, amelynek eredményeként a képviselőtestület egyhangúlag / 5 igen szavazattal a következő határozatot hozta:

**Teskánd Község Önkormányzata 73/2016.(XII.01.) számú határozata**

Teskánd Község Önkormányzata kifejezi azon szándékát, hogy sikeres pályázat esetén a teskándi Csukás István Általános Iskolában található konyha üzemeltetését átveszi.

Tóth István Jánosné tájékoztatta a képviselőtestület tagjait, hogy jelenleg van kiírás alatt a települési külterületi földutak felújítását célzó pályázat. A település nem igazán rendelkezik külterületi részekkel, amelyik út szóba jöhetne annak felújítása a vis maior pályázatba szerepel.

Több napirend és hozzászólás nem volt, Tóth Istvánné polgármester megköszönte a megjelenést és az ülést 20 órakor bezárta.

 Kmf.

**Tóth István Jánosné Fazekas István**

**polgármester jegyző**

 Dormán Jenő Patakiné Sümegi Mária Erzsébet

 jegyzőkönyv-hitelesítők